Centar organizacije mikrotubula
Organizacijski centar mikrotubula (MTOC) je struktura eukariotskih ćelija od koje nastaju mikrotubule. MTOC imaju dvije glavne funkcije: organizacija eukariotskih bičeva i treplji i organizacija mitotskih i mejotskih diobenih aparata, koji razdvajaju hromosome tokom ćelijskih dioba. MTOC je glavno mjesto mikrotubulske nukleacije i može se vizuelizirati putem imunohistohemijske detekcije γ-tubulina. Morfološke karakteristike MTOC-a variraju između različitih koljena i carstava. Kod životinja, postoje dva najznačajnija centra organizacije mikrotubula: bazna tijela koja su povezana sa trepljama i centrosomi, povezani sa formiranjem diobenog vretena.